מייקל קיטון

מייקל ג'ון דאגלס (באנגלית: Michael John Douglas; נולד ב 5 בספטמבר 1951), המוכר בשם הבמה מייקל קיטון (Michael Keaton), הוא שחקן קולנוע אמריקאי. זוכה פרס גלובוס הזהב. גילם את הדמויות הראשיות בסרטים "ביטלג'וס" ו"באטמן" מבית טים ברטון. הוא שב לגלם את באטמן גם בסרטים "באטמן חוזר", "באטגירל" (שנגנז), "הפלאש" ו"אקוומן 2: הממלכה האבודה" (בסצנה שנחתכה בעריכה). נולד בשם מייקל דאגלס בפנסילבניה. למד רטוריקה (תורת הנאום) באוניברסיטה, אולם נשר לאחר שנתיים, ועבר לפיטסבורג. לאחר ניסיון כושל בסטנד-אפ, עבר קיטון לעבוד כצלם טלוויזיה, אז הבין שהוא רוצה להיות לפני המצלמה ולא מאחוריה. קיטון עזב את פיטסבורג ועבר ללוס אנג'לס, שם החל לעבור מבחני בד למגוון תפקידים בטלוויזיה. הוא הופיע לראשונה בטלוויזיה בשלושה פרקים בסדרת הילדים האמריקאית "השכונה של מר רוג'רס" (1975). במהלך החצי השני של שנות השבעים הופיע במספר סדרות בתפקידים מינוריים, והחליט לשנות את שם משפחתו ל"קיטון", כדי להימנע מבלבול בינו לבין השחקן המוכר מייקל דאגלס. את תפקידו הראשון בקולנוע עשה בקומדיה של רון הווארד, "משמרת לילה", ומאז במהלך שנות השמונים הופיע בשורה של קומדיות. הופעתו בקומדיית הפנטזיה והאימה "ביטלג'וס" (1988), של טים ברטון הפכה אותו לכוכב מן השורה הראשונה. בסרט גילם קיטון את ביטלג'וס, וברטון התרשם ממנו וליהק אותו לתפקיד ברוס ויין בסרט שובר הקופות "באטמן" (1989), הסרט הראשון שבו גילם קיטון דמות רצינית. מעריצי הקומיקס חששו בקשר לליהוק קיטון לתפקיד, בשל היותו מזוהה כשחקן קומי, אולם מרביתם השתכנעו שהוא עשה תפקיד מצוין ונחשב עד היום לשחקן שגילם את באטמן הטוב ביותר. קיטון המשיך לגלם את הדמות גם בסרט ההמשך "באטמן חוזר" (1992), שגם אותו ביים ברטון. אולם בסרט השלישי בסדרה, "באטמן לנצח", הוא הוחלף בשחקן ואל קילמר. קיטון דחה את ההצעה לככב פעם שלישית כבאטמן בעיקר כי לא היה מרוצה מהתסריט וגם מחוסר שביעות רצונו מהכיוון אליו לקח הבמאי ג'ואל שומאכר את הסרט. בתום עידן באטמן שיחק במספר קומדיות שנחלו כישלון זו אחר זו. תפקידו הבולט בחצי השני של שנות ה-90 של המאה ה-20 היה בסרטו של קוונטין טרנטינו, ג'קי בראון. לאחריו התמקד בהופעות בסרטים עצמאיים וסרטי טלוויזיה, בהן "שידור חי מבגדד" (2002), שהביא לו מועמדות לפרס גלובוס הזהב כשחקן הראשי הטוב ביותר בסרט טלוויזיה. משנת 2004 חזר להפקות הוליוודיות, כשכיכב בקומדיה "בת הנשיא", בה גילם קיטון את נשיא ארצות הברית. לאחר מכן כיכב במותחן המצליח "רעש לבן" ודיבב בשובר הקופות "מכוניות". ב-2014 היה קיטון מועמד לפרס אוסקר לשחקן הטוב ביותר וזכה בפרס גלובוס הזהב, בקטגוריית השחקן הטוב ביותר בסרט קומי/מוזיקלי, על גילום התפקיד הראשי בסרט "בירדמן". באותה שנה כיכב גם בסרט "הצורך במהירות". בשנת 2016 הצטלם לדרמה הביוגרפית "המייסד", לצד לורה דרן וג'ון קרול לינץ'. הסרט יצא לאקרנים בינואר 2017. בשנת 2017 כיכב בסרט הפעולה "מתנקש אמריקאי". באותה שנה כיכב בסרט "ספיידרמן: השיבה הביתה" בתור הנשר/אדריאן תומאס. ב-2022 שב לגלם תפקיד זה בסרט "מורביוס". בשנת 2023 כיכב בסרט "הפלאש" בתפקיד באטמן מציר זמן חלופי שמהווה מחווה לבאטמן שגילם בסרטיו של טים ברטון, כולל חליפת עטלף דומה ורמיזות לסרטים המקוריים. בספטמבר 2024, הוכרז שקיטון ינחה את התוכנית "סאטרדיי נייט לייב" ב-19 באוקטובר עם בילי אייליש כאורחת מוזיקלית. דופסיק (2021) מייקל קיטון, ברשת החברתית אקס (טוויטר) מייקל קיטון, במסד הנתונים הקולנועיים IMDb (באנגלית) מייקל קיטון, באתר "אידיבי", מאגר הידע העברי לקולנוע ישראלי ועולמי מייקל קיטון, באתר AllMovie (באנגלית) מייקל קיטון, באתר Rotten Tomatoes (באנגלית) מייקל קיטון, באתר Box Office Mojo (באנגלית) מייקל קיטון, באתר Metacritic (באנגלית) מייקל קיטון, במסד הנתונים הקולנועיים KinoPoisk (ברוסית) מייקל קיטון, באתר MusicBrainz (באנגלית) מייקל קיטון, באתר Discogs (באנגלית) מייקל קיטון, באתר בילבורד (באנגלית) מייקל קיטון, באתר אנציקלופדיה בריטניקה (באנגלית) גלריית תמונות דודי כספי, הלו קיטון, באתר ישראל היום, 7 בינואר 2015 אמיר קמינר, עוף החול, באתר ynet, 31 בינואר 2015 אורי קליין, מגיע למייקל קיטון, כוכב "בירדמן", לזכות באוסקר, באתר הארץ, 6 בפברואר 2015 דודי כספי, עף על עצמו, באתר ישראל היום, 14 בספטמבר 2017 Ethan Shanfeld, ‘SNL’ Sets Season 50 Hosts Ariana Grande, John Mulaney, Michael Keaton and More — Plus Billie Eilish, Chappell Roan as Musical Guests, Variety, ‏18 September 2024